**87/2019. (III.13.) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvény 68.§ (1) bekezdése alapján a 6/2019.(II.28.) Kgy. számú határozat újratárgyalása során a következő döntést hozta:

A Közgyűlés felkéri a polgármestert és a jegyzőt, hogy az SZMJV Önkormányzata Közgyűlésének 34/2014. (XI.3.) önkormányzati rendelete Szombathely Megyei Jogú Város Szervezeti és Működési Szabályzatáról szóló rendelet (a továbbiakban: SZMSZ) módosítását a soron következő Közgyűlésre készítse elő az alábbiak figyelembe vételével:

* az SZMSZ kötelezően írja elő, hogy a Közgyűlés első napirendi pontként tárgyalja az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről szóló beszámolót;
* az SZMSZ kötelezően írja elő, hogy a Közgyűlés minden hónap utolsó csütörtöki napján kerüljön megtartásra, kivéve december, június, július, valamint augusztus hónapok;
* a polgármester terjesszen be egy, a 2014-es választási eredményének megfelelő paritásos bizottsági struktúra javaslatot.

**Felelős:** Dr. Puskás Tivadar polgármester

 Dr. Károlyi Ákos jegyző

 (a végrehajtás előkészítéséért:

Dr. Károlyi Ákos jegyző)

**Határidő:** következő testületi ülés